**3. NAPIREND**

**E l ő t e r j e s z t é s**

**Révfülöp Nagyközség Önkormányzata Képviselő-testületének**

**2019. március 18-i nyilvános ülésére**

**Tárgy:** **A strandfürdők használatának rendjéről szóló rendelet felülvizsgálata.**

**Előterjesztő: Kondor Géza polgármester**

**Előkészítette: Szakál Norbert Iván műszaki ügyintéző**

**Tárgyalja: Gazdasági, Településfejlesztési és Turisztikai Bizottság, Oktatási**

 **Szociális és Kulturális Bizottság**

 **------------------------------ Jogszabállyal nem ellentétes**

 **Előterjesztő aláírása**

 **------------------------------------**

 **Tóthné Titz Éva jegyzőt helyettesítő aljegyző**

**Tisztelt Képviselő-testület!**

Révfülöp Nagyközség kijelölt strandfürdője a Szigeti és Császtai strand, melynek üzemeltetését az Önkormányzat látja el. A strandfürdőkre vonatkozó szabályokat Révfülöp Nagyközség Önkormányzata Képviselő-testületének a strandfürdők használatának rendjéről szóló 7/2003. (V.26.) önkormányzati rendelete tartalmazza.

A Képviselő-testület legutóbb 2018. április 19-i ülésén tűzte napirendjére a fenti rendelet módosítását, mely során a díjtételek között kisebb mértékű korrekció történt, továbbá a bevezetésre kerülő beléptető rendszer elektronikus kártya használatával kapcsolatos szabályok kerültek pontosításra.

A strandi belépő díjak ez évi aktualizálása céljából beszereztük a környező strandüzemeltető települések 2018. évi jegy árait, melyet az előterjesztéshez mellékelünk.

A rendelkezésre álló adatok alapján megállapítható, hogy a révfülöpi strandi belépők jelenlegi díjtétele a környékben kialakult árakhoz képest közepesnek mondhatók, a tavalyi módosításokat a vendégek megértően elfogadták.

Terveink szerint a Császtai strandon a főszezonra elkészülhet a gyermekpancsoló, amely jelenleg engedélyezés alatt áll. A létesítmény minden bizonnyal a későbbiek folyamán emelni fogja a strand színvonalát, azonban ennek várható hatásával csak a jövő évben számolhatunk.

A fentiek alapján javasoljuk, hogy a Képviselő-testület ez évben a strandi belépő díjak árát ne emelje, ne változtassa meg, ezzel összefüggésben a strandfürdők használatáról szóló 7/2003. (V.26.) számú rendeletét ne módosítsa.

Kérem a Tisztelt Képviselő-testületet, az előterjesztést megtárgyalni szíveskedjen.

Határozati javaslat

**RÉVFÜLÖP NAGYKÖZSÉG ÖNKORMÁNYZAT KÉPVISELŐ-TESTÜLETÉNEK**

 **/2019. (III. 18.) HATÁROZATA**

 A strandfürdők használatának rendjéről szóló rendelet felülvizsgálatáról.

Révfülöp Nagyközség Önkormányzat Képviselő-testülete az előterjesztést megtárgyalta.

1. Révfülöp Nagyközség Önkormányzat Képviselő-testülete egyetért abban, hogy 2019 évben a strandi belépő díjak árát ne emeli, nem változtatja meg, ezzel összefüggésben a strandfürdők használatáról szóló 7/2003. (V.26.) számú rendeletét ne módosítja.
2. Révfülöp Nagyközség Önkormányzat Képviselő-testülete a strandfürdők rendjéről szóló 7/2003. (V.26.) számú rendeletét az alábbiak szerint módosítja……………...

Felelős: Kondor Géza polgármester

Határidő: folyamatos